CELEX: C2005/082/19
Language: sl
Date: 2005-04-02 00:00:00
Title: Zadeva C-22/05: Tožba Komisije Evropskih skupnosti proti Kraljevini Belgiji, vložena dne 25. januarja 2005

2.4.2005   
            
            
               SL
            
            
               Uradni list Evropske unije
            
            
               C 82/9
            
         Tožba Komisije Evropskih skupnosti proti Kraljevini Belgiji, vložena dne 25. januarja 2005
   (Zadeva C-22/05)
   (2005/C 82/19)
   Jezik postopka: francoščina
   Komisija Evropskih skupnosti, ki jo zastopata G. Rozet in N. Yerrell, zastopnika, z naslovom za vročanje v Luxembourgu, je dne 25. januarja 2005 na Sodišče Evropskih skupnosti vložila tožbo proti Kraljevini Belgiji.
   Komisija Evropskih skupnosti Sodišču predlaga, naj:
   
               1.
            
            
               ugotovi, da Kraljevina Belgija s tem, da je osebe, zaposlene v sejemskem podjetju, izključila iz področja uporabe nacionalnih ukrepov o prenosu Direktive Sveta 93/104/ES z dne 23. novembra 1993 o določenih vidikih organizacije delovnega časa (1), ni izpolnila obveznosti iz členov 1(3) in 17 te direktive,
            
         
               2.
            
            
               Kraljevini Belgiji naloži plačilo stroškov.
            
         Tožbeni razlogi in bistvene trditve
   Izključitev oseb, zaposlenih v sejemskem podjetju, iz področja uporabe nacionalne zakonodaje o prenosu Direktive Sveta 93/104/ES z dne 23. novembra 1993 o določenih vidikih organizacije delovnega časa ni predvidena s členom 1(3) te direktive, ki določa področje njene uporabe. Dejansko se po tej določbi direktiva uporablja za vse sektorje dejavnosti, razen zračnega, železniškega, cestnega, pomorskega prometa, prometa po celinskih vodnih poteh in jezerih, morskega ribolova, drugih del na morju ter dejavnosti zdravnikov na usposabljanju. Kategorija oseb, zaposlenih v sejemskem podjetju, ni omenjena v tem členu in tudi ne izpolnjuje pogojev nobenega od odstopanj, ki jih dopušča člen 17, poleg tega pa se nanje belgijski organi niso sklicevali. Z uvedbo izjeme, ki je direktiva ne predvideva, je Belgija nepravilno prenesla to direktivo,kar pomeni, da ni izpolnila svojih obveznosti.
   
      (1)  UL L 307, 13.12.1993, str. 18.